b"\n_START_ARTICLE_\nInjector\n_START_PARAGRAPH_\nUn injector este o supap\xc4\x83 care injecteaz\xc4\x83 carburantul la motoarele cu ardere intern\xc4\x83, fie \xc3\xaen canalul de admisie, \xc3\xaentr-o antecamer\xc4\x83 de ardere  (un sistem mult r\xc4\x83sp\xc3\xaendit p\xc3\xaen\xc4\x83 \xc3\xaen anii '90) sau direct \xc3\xaen camera de ardere al motorului._NEWLINE__NEWLINE_ _NEWLINE_La motoarele cu aprindere prin sc\xc3\xaenteie  aceste supape sunt controlat comandate electronic de calculatorul motorului \xe2\x80\x9eECU\xe2\x80\x9d (Electronic Control Unit). La motoarele cu aprindere prin comprimare, p\xc3\xaen\xc4\x83 ce au ap\xc4\x83rut acele motoare moderne cu sistem common rail, ac\xc8\x9bionarea injectoarelor se f\xc4\x83cea prin sistemul hidraulic al presiunii realizate de c\xc4\x83tre pompa de injec\xc8\x9bie. _NEWLINE_Decisiv \xc3\xaen sistemul de injec\xc8\x9bie este jetul de carburant la injectare, felul \xc3\xaen care acesta este pulverizat._NEWLINE_O \xc3\xaempro\xc8\x99care ideal\xc4\x83 a carburantului se ob\xc8\x9bine dac\xc4\x83 jetul are spre exterior stropi mai fini, \xc8\x99i spre interior stropi ceva mai volumino\xc8\x99i. Prin aceast\xc4\x83 structur\xc4\x83 a jetului se aprind \xc3\xaent\xc3\xaei stropii mai fini, urma\xc8\x9bi de cei mai volumino\xc8\x99i, ceea ce duce la o ardere mai lent\xc4\x83 \xc8\x99i uniform\xc4\x83, deci la o cre\xc8\x99tere de presiune mai fin\xc4\x83 \xc3\xaen camera de ardere.\n_START_SECTION_\nFunc\xc8\x9bionare\n_START_PARAGRAPH_\nLa sistemul simplu, acul duzei este ap\xc4\x83sat de un arc de comprimare, dintre cele dou\xc4\x83 din corpul injectorului. Prin presiunea de combustibil, se formeaz\xc4\x83 o putere care ac\xc8\x9bioneaz\xc4\x83 asupra pistonului de comand\xc4\x83. Presiunea fiind mai mare dec\xc3\xaet cea a arcului, acul este ap\xc4\x83sat \xc3\xaenapoi \xc8\x99i carburantul poate fi injectat, astfel, scade presiunea, duza se \xc3\xaenchide (din nou) . Presiunile de deschidere la duz\xc4\x83 sunt dependente de produc\xc4\x83tor, ele fiind cuprinse \xc3\xaentre 115 - 300 bar. Presiunea maxim\xc4\x83 de injec\xc8\x9bie este \xc3\xaen func\xc8\x9bie de sistemul motorului, sarcina \xc8\x99i tura\xc8\x9bia acestuia \xc8\x99i poate ajunge p\xc3\xaen\xc4\x83 la 2.000 bar._NEWLINE_La motoarele moderne cu sistem common rail (ramp\xc4\x83 comun\xc4\x83), acul de duz\xc4\x83 este ac\xc8\x9bionat de un servomecanism, prin care duza se deschide la presiune mare (1.800 bar) sau joas\xc4\x83 (250 bar), abia dup\xc4\x83 comanda electronic\xc4\x83, indiferent de presiunea actual\xc4\x83._NEWLINE_Aceste injectoare de mare precizie piezoelectrice sunt controlat comandate electronic de calculatorul motorului \xe2\x80\x9eECU\xe2\x80\x9d (Electronic Control Unit), care pot injecta carburantul p\xc3\xaen\xc4\x83 la de \xc8\x99ase ori pe ciclul de ardere \xc3\xaen cilindru. Injectarea controlat\xc4\x83 se poate face dup\xc4\x83 dorin\xc8\x9b\xc4\x83, at\xc3\xaet \xc3\xaenaintea, \xc3\xaen timpul, c\xc3\xaet \xc8\x99i dup\xc4\x83 ardere, prin care se realizeaz\xc4\x83 un zgomot mai redus, o reducere de  NO\xe2\x82\x93, CO\xe2\x82\x82 , CO, hidrocarbur\xc4\x83 \xc8\x99i o ardere mai bun\xc4\x83 a funinginilor."